title: Komisijos įgyvendinimo direktyva (ES) 2021/971 2021 m. birželio 16 d. kuria dėl biocheminių ir molekulinių metodų taikymo iš dalies keičiami Tarybos direktyvos 66/401/EEB dėl prekybos pašarinių augalų sėkla I priedas, Tarybos direktyvos 66/402/EEB dėl prekybos javų sėkla I priedas, Tarybos direktyvos 2002/54/EB dėl prekybos runkelių sėkla I priedas, Tarybos direktyvos 2002/55/EB dėl prekybos daržovių sėkla I priedas ir Tarybos direktyvos 2002/57/EB dėl prekybos aliejinių ir pluoštinių augalų sėkla I priedas

text:
2021 6 17

                  LT

                  Europos Sąjungos oficialusis leidinys

                  L 214/62

         KOMISIJOS ĮGYVENDINIMO DIREKTYVA (ES) 2021/971
         2021 m. birželio 16 d.
         kuria dėl biocheminių ir molekulinių metodų taikymo iš dalies keičiami Tarybos direktyvos 66/401/EEB dėl prekybos pašarinių augalų sėkla I priedas, Tarybos direktyvos 66/402/EEB dėl prekybos javų sėkla I priedas, Tarybos direktyvos 2002/54/EB dėl prekybos runkelių sėkla I priedas, Tarybos direktyvos 2002/55/EB dėl prekybos daržovių sėkla I priedas ir Tarybos direktyvos 2002/57/EB dėl prekybos aliejinių ir pluoštinių augalų sėkla I priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 21a straipsnį,
         atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ir ypač į jos 21b straipsnį,
         atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (3), ypač į jos 27 straipsnį,
         atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (4), ypač į jos 45 straipsnį,
         atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (5), ypač į jos 24 straipsnį,
         kadangi:

                     (1)

                     pagal direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB atitinkamų rūšių sėkla Sąjungoje gali būti prekiaujama, tik jei ji buvo ištirta ir sertifikuota oficialiai arba oficialiai prižiūrint pagal superelitinės sėklos, elitinės sėklos arba sertifikuotos sėklos reprodukcijos sertifikavimo taisykles;

                     (2)

                     remiantis direktyvomis 66/401/EEB, 66/402/EEB, 2002/54/EB, 2002/55/EB ir 2002/57/EB, sertifikavimo patikrinimas grindžiamas vizualiu kultūrinių augalų fenotipiniu stebėjimu lauke, kurį atlieka kiekvienos valstybės narės sertifikavimo institucija arba kuris atliekamas jai prižiūrint ir oficialios a posteriori kontrolės metu. Tačiau pirmiau minėtose direktyvose nėra aiškiai nurodyta, ar sertifikuojant tikrinti veislės tapatumą lauke ar a posteriori kontrolės metu naudojamas koks nors kitas metodas, dėl to gali būti neaišku, kaip jį įgyvendinti;

                     (3)

                     biocheminiai ir molekuliniai metodai (BMT) leidžia nurodyti informaciją apie gyvų organizmų genetinę struktūrą. BMT naudojimas leidžia sertifikavimo institucijoms nustatyti augalų veislę remiantis laboratorine analize, o ne vizualiu augalų fenotipiniu stebėjimu lauke;

                     (4)

                     BMT augalų selekcijos ir sėklos tyrimų srityje sparčiai tobulėja, o jų naudojimas sėklų sektoriuje tampa vis svarbesnis. Ekonominio bendradarbiavimo ir plėtros organizacijos (EBPO) sėklų schemose (6) buvo nustatytos procedūros, priemonės ir metodai, kad BMT būtų galima naudoti kaip papildomą aprobavimo ir kontrolinio sklypo tyrimo priemonę, kai kyla abejonių dėl sėklos veislės tapatumo atliekant fenotipinį tyrimą;

                     (5)

                     atsižvelgiant į tai, kad BMT naudojimas palengvina tolesnę sėklos ir augalų analizę, tikslinga iš dalies pakeisti direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB, kad būtų aiškiai leidžiama naudoti BMT kaip papildomus atitinkamos veislės tapatumo tyrimo metodus, jei aprobavimo ir oficialios a posteriori kontrolės metu kyla abejonių. Tai būtina siekiant Sąjungos teisę pritaikyti prie mokslo ir technikos žinių raidos ir suderinti Sąjungos teisės aktus su taikytinais tarptautiniais standartais, įtrauktais į EBPO sėklų schemas;

                     (6)

                     siekiant užtikrinti nuoseklų ir sistemingą direktyvų 66/401/EEB, 66/402/EEB, 2002/54/EB, 2002/55/EB ir 2002/57/EB taikymą pagal naujausius mokslinius ir techninius įrodymus, jos turėtų būti taikomos tik Tarptautinės naujų augalų veislių apsaugos sąjungos (UPOV), EBPO ir Tarptautinės sėklų tyrimų asociacijos (ISTA) pripažintiems BMT, nes tos organizacijos šioje srityje nustato atitinkamus oficialiai pripažintus tarptautinius BMT standartus;

                     (7)

                     todėl atitinkami direktyvų 66/401/EEB, 66/402/EEB, 2002/54/EB, 2002/55/EB ir 2002/57/EB priedai turėtų būti atitinkamai iš dalies pakeisti, kad būtų aišku, jog BMT gali būti naudojami ir tuo atveju, jei vis dar kyla abejonių dėl sėklos veislės tapatumo;

                     (8)

                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvų 66/401/EEB, 66/402/EEB, 2002/54/EB, 2002/55/EB ir 2002/57/EB pakeitimai
            Direktyvos 66/401/EEB, 66/402/EEB, 2002/54/EB, 2002/55/EB ir 2002/57/EB iš dalies keičiamos taip:

                        1)

                        Direktyvos 66/401/EEB I priedas iš dalies keičiamas pagal šios direktyvos priedo A dalį;

                        2)

                        Direktyvos 66/402/EEB I priedas iš dalies keičiamas pagal šios direktyvos priedo B dalį;

                        3)

                        Direktyvos 2002/54/EB I priedas iš dalies keičiamas pagal šios direktyvos priedo C dalį;

                        4)

                        Direktyvos 2002/55/EB I priedas iš dalies keičiamas pagal šios direktyvos priedo D dalį;

                        5)

                        Direktyvos 2002/57/EB I priedas iš dalies keičiamas pagal šios direktyvos priedo E dalį.

            2 straipsnis
            Perkėlimas į nacionalinę teisę

               1.   Valstybės narės ne vėliau kaip 2022 m. rugpjūčio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. rugsėjo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Adresatai
            Ši direktyva skirta valstybėms narėms.

            Priimta Briuselyje 2021 m. birželio 16 d.

                  Komisijos vardu

                  Pirmininkė

               Ursula VON DER LEYEN

            (1)  OL 125, 1966 7 11, p. 2298.

            (2)  OL 125, 1966 7 11, p. 2309.

            (3)  OL L 193, 2002 7 20, p. 12.

            (4)  OL L 193, 2002 7 20, p. 33.

            (5)  OL L 193, 2002 7 20, p. 74.

            (6)  OECD Seed Schemes; Rules and Regulation 2021, Common Rules and Regulation 7.4.5, p. 3, https://www.oecd.org/agriculture/seeds/documents/oecd-seed-schemes-rules-and-regulations.pdf, OECD Seed Schemes; Guidelines for control plot tests and field inspection for seed crops, 2019 m. liepa, III dalis, p. 31, https://www.oecd.org/agriculture/seeds/documents/guidelines-control-plot-and-field-inspection.pdf.

            PRIEDAS
            1 straipsnyje nurodyti direktyvų 66/401/EEB, 66/402/EEB, 2002/54/EB, 2002/55/EB ir 2002/57/EB pakeitimai
            A dalis

               Direktyvos 66/401/EEB I priedo pakeitimai

            Į Direktyvos 66/401/EEB I priedą įterpiamas toks 7 punktas:

                        „7.

                        Tais atvejais, kai įgyvendinus 4 ir 6 punktus vis dar kyla abejonių dėl sėklos veislės tapatumo, sertifikavimo institucija gali tai tapatybei ištirti naudoti tarptautiniu mastu pripažintą ir atkuriamą biocheminį arba molekulinį metodą pagal taikomus tarptautinius standartus.“

                  B DALIS

               Direktyvos 66/402/EEB I priedo pakeitimai

            Į Direktyvos 66/402/EEB I priedą įterpiamas toks 8 punktas:

                        „8.

                        Tais atvejais, kai įgyvendinus 3 ir 7 punktus vis dar kyla abejonių dėl sėklos veislės tapatumo, sertifikavimo institucija gali tai tapatybei ištirti naudoti tarptautiniu mastu pripažintą ir atkuriamą biocheminį arba molekulinį metodą pagal taikomus tarptautinius standartus.“

                  C DALIS

               Direktyvos 2002/54/EB I priedo pakeitimai

            Direktyvos 2002/54/EB I priedo A dalyje tarp 5 ir 6 punktų įterpiamas toks 5a punktas:

                        „5a.

                        Tais atvejais, kai įgyvendinus 2–5 punktus vis dar kyla abejonių dėl sėklos veislės tapatumo, sertifikavimo institucija gali tai tapatybei ištirti naudoti tarptautiniu mastu pripažintą ir atkuriamą biocheminį arba molekulinį metodą pagal taikomus tarptautinius standartus.“

                  D DALIS

               Direktyvos 2002/55/EB I priedo pakeitimai

            Direktyvos 2002/55/EB I priede tarp 3 ir 4 punktų įterpiamas toks 3a punktas:

                        „3a.

                        Tais atvejais, kai įgyvendinus 1, 2 ir 3 punktus vis dar kyla abejonių dėl sėklos veislės tapatumo, sertifikavimo institucija gali tai tapatybei ištirti naudoti tarptautiniu mastu pripažintą ir atkuriamą biocheminį arba molekulinį metodą pagal taikomus tarptautinius standartus.“

                  E DALIS

               Direktyvos 2002/57/EB I priedo pakeitimai

            Direktyvos 2002/57/EB I priede tarp 3 ir 4 punktų įterpiamas toks 3a punktas:

                        „3a.

                        Tais atvejais, kai įgyvendinus 1 ir 3 punktus vis dar kyla abejonių dėl sėklos veislės tapatumo, sertifikavimo institucija gali tai tapatybei ištirti naudoti tarptautiniu mastu pripažintą ir atkuriamą biocheminį arba molekulinį metodą pagal taikomus tarptautinius standartus.“


title: Europos Parlamento ir Tarybos direktyva (ES) 2022/211 2022 m. vasario 16 d. kuria dėl suderinimo su Sąjungos asmens duomenų apsaugos taisyklėmis iš dalies keičiamas Tarybos pamatinis sprendimas 2002/465/TVR

text:
2022 2 18

                  LT

                  Europos Sąjungos oficialusis leidinys

                  L 37/1

         EUROPOS PARLAMENTO IR TARYBOS DIREKTYVA (ES) 2022/211
         2022 m. vasario 16 d.
         kuria dėl suderinimo su Sąjungos asmens duomenų apsaugos taisyklėmis iš dalies keičiamas Tarybos pamatinis sprendimas 2002/465/TVR
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 16 straipsnio 2 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         laikydamiesi įprastos teisėkūros procedūros (1),
         kadangi:

                     (1)

                     pagal Europos Parlamento ir Tarybos direktyvos (ES) 2016/680 (2) 62 straipsnio 6 dalį Komisija turi peržiūrėti Sąjungos priimtus teisės aktus, išskyrus tą direktyvą, kuriais reglamentuojamas kompetentingų institucijų vykdomas asmens duomenų tvarkymas tos direktyvos 1 straipsnio 1 dalyje nustatytais tikslais. Tos peržiūros tikslas – įvertinti, ar tuos teisės aktus reikia suderinti su ta direktyva, ir prireikus pateikti reikiamus pasiūlymus iš dalies tuos aktus pakeisti siekiant užtikrinti nuoseklų požiūrį į asmens duomenų apsaugą tos direktyvos taikymo srityje. Atlikus tą peržiūrą nustatyta, kad vienas iš dalies keistinų teisės aktų yra Tarybos pamatinis sprendimas 2002/465/TVR (3);

                     (2)

                     asmens duomenų tvarkymas pagal Pamatinį sprendimą 2002/465/TVR apima atitinkamos informacijos tvarkymą, keitimąsi ja ir tolesnį jos naudojimą Sutarties dėl Europos Sąjungos veikimo (toliau – SESV) 82 straipsnyje nustatytais tikslais. Siekiant nuoseklumo ir veiksmingos asmens duomenų apsaugos, tvarkant asmens duomenis pagal Pamatinį sprendimą 2002/465/TVR turėtų būti laikomasi Direktyvos (ES) 2016/680. Turėtų būti galima jungtinės tyrimo grupės teisėtai gautoje informacijoje esančius asmens duomenis tvarkyti kitais tikslais nei tie, kuriais grupė buvo sudaryta, pavyzdžiui, vėlesni baudžiamieji ar susiję administraciniai ar civiliniai procesai arba parlamentinė kontrolė, tik laikantis Direktyvoje (ES) 2016/680 nustatytų sąlygų. Toks asmens duomenų tvarkymas turėtų būti atliekamas tik laikantis Direktyvoje (ES) 2016/680 nustatytų sąlygų, be kita ko, kad tai būtų daroma laikantis Sąjungos arba valstybės narės teisės ir būtinumo bei proporcingumo atsižvelgiant į jo tikslą principo;

                     (3)

                     pagal prie Europos Sąjungos sutarties (toliau – ES sutartis) ir SESV pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 6a straipsnį, Airijai Pamatinis sprendimas 2002/465/TVR yra privalomas, todėl ji dalyvauja priimant šią direktyvą;

                     (4)

                     pagal prie ES sutarties ir SESV pridėto Protokolo Nr. 22 dėl Danijos pozicijos 1, 2 ir 2a straipsnius Danija nedalyvauja priimant šią direktyvą ir ji nėra jai privaloma ar taikoma;

                     (5)

                     vadovaujantis Europos Parlamento ir Tarybos reglamento (ES) 2018/1725 (4) 42 straipsnio 1 dalimi, buvo pasikonsultuota su Europos duomenų apsaugos priežiūros pareigūnu, ir jis pateikė savo nuomonę 2021 m. kovo 10 d.;

                     (6)

                     todėl Pamatinis sprendimas 2002/465/TVR turėtų būti atitinkamai iš dalies pakeistas,

               PRIĖMĖ ŠIĄ DIREKTYVĄ:

            1 straipsnis
            Pamatinio sprendimo 2002/465/TVR dalinis pakeitimas
            Pamatinio sprendimo 2002/465/TVR 1 straipsnio 10 dalis papildoma šia pastraipa:

               „Kadangi informacija, naudojama pirmos pastraipos b, c ir d punktuose nurodytais tikslais, apima asmens duomenis, ji tvarkoma tik pagal Europos Parlamento ir Tarybos direktyvą (ES) 2016/680 (*), ir visų pirma jos 4 straipsnio 2 dalį ir 9 straipsnio 1 ir 3 dalis.

            2 straipsnis
            Perkėlimas į nacionalinę teisę

               1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi nuo 2023 m. kovo 11 d. Apie tai jos nedelsdamos praneša Komisijai.
               Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.

            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Adresatai
            Ši direktyva pagal Sutartis skirta valstybėms narėms.

            Priimta Strasbūre 2022 m. vasario 16 d.

                  Europos Parlamento vardu

                  Pirmininkė

               R. METSOLA

                  Tarybos vardu

                  Pirmininkas

               C. BEAUNE

            (1)  2021 m. gruodžio 14 d. Europos Parlamento pozicija (dar nepaskelbta Oficialiajame leidinyje) ir 2022 m. sausio 25 d. Tarybos sprendimas.

            (2)  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).

            (3)  2002 m. birželio 13 d. Tarybos pamatinis sprendimas 2002/465/TVR dėl jungtinių tyrimo grupių (OL L 162, 2002 6 20, p. 1).

            (4)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).


title: Tarybos direktyva (ES) 2020/2020 2020 m. gruodžio 7 d. kuria iš dalies keičiama Direktyva 2006/112/EB, kiek tai susiję su laikinosiomis priemonėmis dėl pridėtinės vertės mokesčio, taikytino vakcinoms nuo COVID-19 ir COVID-19 in vitro diagnostikos medicinos priemonėms reaguojant į COVID-19 pandemiją

text:
2020 12 11

                  LT

                  Europos Sąjungos oficialusis leidinys

                  L 419/1

         TARYBOS DIREKTYVA (ES) 2020/2020
         2020 m. gruodžio 7 d.
         kuria iš dalies keičiama Direktyva 2006/112/EB, kiek tai susiję su laikinosiomis priemonėmis dėl pridėtinės vertės mokesčio, taikytino vakcinoms nuo COVID-19 ir COVID-19 in vitro diagnostikos medicinos priemonėms reaguojant į COVID-19 pandemiją
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 113 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę (1),
         atsižvelgdama į Europos ekonominių ir socialinių reikalų komiteto nuomonę (2),
         laikydamasi specialios teisėkūros procedūros,
         kadangi:

                     (1)

                     2020 m. sausio 30 d. Pasaulio sveikatos organizacija (PSO) COVID-19 protrūkį paskelbė tarptautinio masto ekstremaliąja visuomenės sveikatos situacija, o 2020 m. kovo 11 d. tą protrūkį apibūdino kaip pandemiją;

                     (2)

                     Sąjunga drauge su PSO ir pasaulinio masto subjektų grupe kovoje su pandemija ėmėsi precedento neturinčių pasaulinio solidarumo pastangų. Tomis pastangomis siekiama remti in vitro diagnostikos medicinos priemonių, gydymo ir vakcinų, reikalingų COVID-19 kontroliuoti ir su juo kovoti, kūrimą ir sąžiningą paskirstymą;

                     (3)

                     atsižvelgdama į tai, kad valstybėse narėse grėsmingai auga užsikrėtimo COVID-19 atvejų skaičius, Komisija savo 2020 m. birželio 17 d. komunikate pasiūlė ES vakcinų nuo COVID-19 strategiją. Ta strategija siekiama paspartinti vakcinų nuo viruso kūrimą, gamybą ir naudojimą, kad būtų padedama apsaugoti žmones Sąjungoje. Nors visam laikui įveikti pandemiją veikiausiai padėtų veiksminga ir saugi vakcina nuo COVID-19, siekiant suvaldyti pandemiją turi būti atliekami testai;

                     (4)

                     pridėtinės vertės mokesčio (PVM) srityje Komisija ėmėsi išskirtinių priemonių siekdama padėti nuo pandemijos nukentėjusiems asmenims. 2020 m. balandžio 3 d. Komisija priėmė Sprendimą (ES) 2020/491 (3), kuriuo valstybėms narėms suteikiama galimybė PVM ir importo muitais laikinai neapmokestinti gyvybiškai svarbių prekių, reikalingų kovai su COVID-19 pandemijos padariniais, taip pat ir COVID-19 in vitro diagnostikos medicinos priemonių. Tačiau tas sprendimas taikomas tik importui, bet ne prekių tiekimui Bendrijos ar šalies viduje;

                     (5)

                     Tarybos direktyvoje 2006/112/EB (4) yra numatyta priemonių, kuriomis valstybės narės gali pasinaudoti siekdamos iš dalies sumažinti skiepijimo nuo COVID-19 ir COVID-19 testavimo kainą, visų pirma, ligoninių ir medicininės priežiūros veiklos neapmokestinti PVM nesuteikiant teisės atskaityti anksčiau sumokėto PVM ir vakcinoms taikyti lengvatinį PVM tarifą. Vis dėlto toje direktyvoje nėra numatyta galimybės valstybėms narėms lengvatinį PVM tarifą taikyti COVID-19 in vitro diagnostikos medicinos priemonių tiekimui ar su tokiomis priemonėmis glaudžiai susijusių paslaugų teikimui. Joje taip pat nėra numatyta galimybės valstybėms narėms neapmokestinti PVM vakcinų nuo COVID-19 ir COVID-19 in vitro diagnostikos medicinos priemonių tiekimo ar su tokiomis vakcinomis ir priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM;

                     (6)

                     2018 m. Komisija pateikė pasiūlymą, kuriuo siekiama iš dalies keisti Direktyvos 2006/112/EB nuostatas dėl PVM tarifų (toliau – 2018 m. pasiūlymas). Jei jį priimtų Taryba, valstybėms narėms būtų suteikta galimybė tam tikromis sąlygomis taikyti, be kita ko, lengvatinį PVM tarifą COVID-19 in vitro diagnostikos medicinos priemonių tiekimui ir su tokiomis priemonėmis glaudžiai susijusių paslaugų teikimui. Be to, 2018 m. pasiūlymu valstybėms narėms būtų suteikta galimybė tam tikromis sąlygomis neapmokestinti PVM vakcinų nuo COVID-19 ir COVID-19 in vitro diagnostikos medicinos priemonių tiekimo, taip pat su tokiomis vakcinomis ir priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM. 2018 m. pasiūlymu valstybėms narėms būtų suteikta galimybė taikyti tokius PVM tarifus, jei iš tokio tiekimo naudą gautų tik galutinis vartotojas ir būtų siekiama bendrojo intereso tikslo;

                     (7)

                     vis dėlto, kadangi 2018 m. pasiūlymas vis dar nagrinėjamas Taryboje, reikia nedelsiant imtis veiksmų, siekiant Direktyvą 2006/112/EB pritaikyti prie išskirtinių aplinkybių, susidariusių dėl COVID-19 pandemijos. Tokiu veiksmu siekiama užtikrinti, kad vakcinų nuo COVID-19 ir COVID-19 in vitro diagnostikos medicinos priemonių tiekimas bei su tokiomis vakcinomis ir priemonėmis glaudžiai susijusių paslaugų teikimas Sąjungoje kiek galima greičiau taptų įperkamesnis;

                     (8)

                     tuo tikslu valstybėms narėms turėtų būti leidžiama lengvatinį PVM tarifą taikyti COVID-19 in vitro diagnostikos medicinos priemonių tiekimui ir su tokiomis priemonėmis glaudžiai susijusių paslaugų teikimui arba neapmokestinti PVM vakcinų nuo COVID-19 ir COVID-19 in vitro diagnostikos medicinos priemonių, kurių naudojimą patvirtina Komisija arba jos pačios, tiekimo bei su tokiomis vakcinomis ir priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM;

                     (9)

                     galimybė taikyti lengvatinį PVM COVID-19 in vitro diagnostikos medicinos priemonių tiekimui bei su tokiomis priemonėmis glaudžiai susijusių paslaugų teikimui arba neapmokestinti PVM vakcinų nuo COVID-19 ir COVID-19 in vitro diagnostikos medicinos priemonių tiekimo bei su tokiomis vakcinomis ir priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM, turėtų būti ribotos trukmės. Tokia galimybė turėtų būti suteikta tik išskirtinių aplinkybių, susidariusių dėl COVID-19 pandemijos, trukmės laikotarpiu. Dėl tų išskirtinių aplinkybių trukmės neapibrėžtumo galimybė tokiam tiekimui taikyti lengvatinį PVM tarifą arba jo neapmokestinti, suteikiant teisę atskaityti anksčiau sumokėtą PVM, turėtų būti numatyta iki 2022 m. gruodžio 31 d. Prieš baigiantis tam laikotarpiui lengvatinio tarifo taikymo arba neapmokestinimo galimybė turėtų būti peržiūrėta atsižvelgiant į pandemijos situaciją ir turėtų būti galima, jei reikia, tą laikotarpį pratęsti. Jei 2018 m. pasiūlymas būtų priimtas ir pradėtas taikyti iki to laikotarpio pabaigos, tos laikinos priemonės, kuriomis siekiama Direktyvą 2006/112/EB pritaikyti atsižvelgiant į COVID-19 pandemiją, nebebūtų aktualios;

                     (10)

                     kadangi šios direktyvos tikslo, t. y. užtikrinti, kad Sąjungoje vakcinų nuo COVID-19 ir COVID-19 in vitro diagnostikos medicinos priemonių tiekimas bei su tokiomis vakcinomis ir priemonėmis glaudžiai susijusių paslaugų teikimas kiek galima greičiau taptų įperkamesnis, valstybės narės negali deramai pasiekti, o dėl siūlomo veiksmo masto ir poveikio to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina tam tikslui pasiekti;

                     (11)

                     todėl Direktyva 2006/112/EB turėtų būti atitinkamai iš dalies pakeista;

                     (12)

                     atsižvelgiant į COVID-19 pandemiją ir skubą spręsti susijusią visuomenės sveikatos krizę, tikslinga taikyti išimtį prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatytam aštuonių savaičių laikotarpiui;

                     (13)

                     atsižvelgiant į tai, kad būtina skubiai reaguoti į padėtį, susidariusią dėl COVID-19 pandemijos, ši direktyva turėtų įsigalioti kitą dieną po jos paskelbimo Europos Sąjungos oficialiajame leidinyje,

               PRIĖMĖ ŠIĄ DIREKTYVĄ:

            1 straipsnis
            Direktyvoje 2006/112/EB įterpiamas šis straipsnis:

                  „129a straipsnis

                     1.   Valstybės narės gali imtis vienos iš šių priemonių:

                                 a)

                                 taikyti lengvatinį tarifą COVID-19 in vitro diagnostikos medicinos priemonių tiekimui ir su tokiomis priemonėmis glaudžiai susijusių paslaugų teikimui;

                                 b)

                                 neapmokestinti PVM COVID-19 in vitro diagnostikos medicinos priemonių tiekimo ir su tokiomis priemonėmis glaudžiai susijusių paslaugų teikimo, suteikiant teisę atskaityti anksčiau sumokėtą PVM.

                           Pirmoje pastraipoje numatytos priemonės taikomos tik COVID-19 in vitro diagnostikos medicinos priemonėms, kurios atitinka taikytinus Europos Parlamento ir Tarybos direktyvoje 98/79/EB (*) arba Europos Parlamento ir Tarybos reglamente (ES) 2017/746 (**) ir kituose taikomuose Sąjungos teisės aktuose nustatytus reikalavimus.

                     2.   Valstybės narės gali neapmokestinti PVM vakcinų nuo COVID-19 tiekimo ir su tomis vakcinomis glaudžiai susijusių paslaugų teikimo, suteikiant teisę atskaityti anksčiau sumokėtą PVM.
                     Pirmoje pastraipoje numatytas neapmokestinimas PVM taikomas tik Komisijos ar valstybių narių leidžiamoms naudoti vakcinoms nuo COVID-19.

                     3.   Šis straipsnis taikomas iki 2022 m. gruodžio 31 d.

            2 straipsnis

               1.   Jei valstybės narės nusprendžia taikyti lengvatinį tarifą ar neapmokestinti PVM, kaip nurodyta 1 straipsnyje, įstatymuose ir kituose teisės aktuose, kuriuos jos priima ir paskelbia ir kurie būtini, kad šios direktyvos būtų laikomasi, pateikiama nuoroda į šią direktyvą arba tokia nuoroda daroma juos oficialiai skelbiant. Tokios nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus per du mėnesius nuo jų priėmimo.

            3 straipsnis
            Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2020 m. gruodžio 7 d.

                  Tarybos vardu

                  Pirmininkas

               M. ROTH

            (1)  2020 m. lapkričio 26 d. pateikta nuomonė (dar nepaskelbta Oficialiajame leidinyje).

            (2)  2020 m. gruodžio 2 d. pateikta nuomonė (dar nepaskelbta Oficialiajame leidinyje).

            (3)  2020 m. balandžio 3 d. Komisijos sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 103 I, 2020 4 3, p. 1).

            (4)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).


title: Komisijos direktyva (ES) 2020/2088 2020 m. gruodžio 11 d. kuria dėl alerginių kvapiųjų medžiagų žaisluose ženklinimo iš dalies keičiamas Europos Parlamento ir Tarybos direktyvos 2009/48/EB II priedas (Tekstas svarbus EEE)

text:
2020 12 15

                  LT

                  Europos Sąjungos oficialusis leidinys

                  L 423/53

         KOMISIJOS DIREKTYVA (ES) 2020/2088
         2020 m. gruodžio 11 d.
         kuria dėl alerginių kvapiųjų medžiagų žaisluose ženklinimo iš dalies keičiamas Europos Parlamento ir Tarybos direktyvos 2009/48/EB II priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. birželio 18 d. Europos Parlamento ir Tarybos direktyvą 2009/48/EB dėl žaislų saugos (1), ypač į jos 46 straipsnio 1 dalies pirmos pastraipos b punktą,
         kadangi:

                     (1)

                     Direktyvoje 2009/48/EB nustatyta bendra prievolė ant žaislo, prie žaislo tvirtinamoje etiketėje, ant pakuotės arba pridedamame informaciniame lapelyje nurodyti 11 alerginių kvapiųjų medžiagų pavadinimus, jei šių kvapiųjų medžiagų koncentracija žaisle arba jo sudedamosiose dalyse viršija 100 mg/kg. Tos alerginės kvapiosios medžiagos išvardytos tos direktyvos II priedo III dalies 11 punkto trečios pastraipos lentelėje;

                     (2)

                     Vartotojų saugos mokslinis komitetas (VSMK), kuris padeda Komisijai kaip nepriklausomai rizikos vertinimo įstaigai kosmetikos gaminių srityje, savo 2012 m. birželio 26 ir 27 d. nuomonėje (2) pažymi, kad kontaktinė alergija kvapiosioms medžiagoms yra įprasta, svarbi ir aktuali problema Europoje ir kad kvapiųjų medžiagų ekspozicija atsiranda naudojant kitas vartojimo prekes, pavyzdžiui, žaislus. VSMK taip pat pažymi, kad pastaraisiais metais pastebima tendencija į daugelio rūšių vartojimo gaminius, pvz., vaikų žaislus, įtraukti kvapiųjų cheminių medžiagų, kurios gali labai padidinti kvepalų ekspoziciją vartotojui per odą. VSMK priduria, kad vartotojas susiduria su kvapiosiomis medžiagomis, gaunamomis iš įvairių kosmetikos gaminių, kitų vartojimo gaminių, vaistų ir profesinės ekspozicijos būdu, ir kad visos šios ekspozicijos yra svarbios kontaktinės alergijos atveju, nes svarbus ne ekspozicijos šaltinis, o sukauptoji dozė ploto vienetui. Nuomonės 13–1 lentelėje išvardyti kai kurie nustatyti žmonėms sukeliantys alergiją kontaktiniai alergenai;

                     (3)

                     Danijos aplinkos apsaugos agentūros atliktas vaikams skirtuose gaminiuose esančių alerginių medžiagų tyrimas (3) rodo, kad žaisluose, t. y. modeliavimo klijuose, lipaluose, lėlėse, pliušiniuose meškiukuose ir guminėse juostose, yra alerginių kvapiųjų medžiagų.

                     (4)

                     Žaislų saugos ekspertų grupė pataria Komisijai rengiant teisės aktų pasiūlymus ir politikos iniciatyvas žaislų saugos srityje. Cheminių medžiagų žaisluose pogrupio (Cheminių medžiagų pogrupio) užduotis – konsultuoti dėl cheminių medžiagų, kurios gali būti naudojamos žaisluose;

                     (5)

                     2019 m. rugsėjo 13 d. posėdyje Žaislų saugos ekspertų grupė priminė (4), kad alerginė medžiaga, esanti kosmetikos gaminiuose ar žaisluose, visada yra alerginė. Ši vadinamoji savoji medžiagos savybė nepriklauso nuo medžiagos naudojimo, todėl ji egzistuoja nepriklausomai nuo to, ar alerginė medžiaga naudojama kosmetikos gaminiuose, ar žaisluose. Todėl ekspertų grupė laikėsi nuomonės, kad kosmetikos gaminiuose esanti ir riziką kelianti alerginė medžiaga gali ją kelti ir būdama žaisluose. Todėl ji pabrėžė, kad reglamentuojant alergines kvapiąsias medžiagas žaisluose svarbu visapusiškai atsižvelgti į VSMK ir prieš jį buvusio komiteto nuomones dėl alerginių kvapiųjų medžiagų kosmetikos gaminiuose;

                     (6)

                     2018 m. gegužės 3 d. Cheminių medžiagų pogrupio posėdyje (5) dauguma jo narių padarė išvadą, kad nustatyti žmonėms sukeliantys alergiją kontaktiniai alergenai, išvardyti 2012 m. birželio 26 ir 27 d. VSMK nuomonės 13–1 lentelėje, turėtų būti įtraukti į alerginių kvapiųjų medžiagų, kurios turi būti išvardytos ant žaislo, prie žaislo tvirtinamoje etiketėje, ant pakuotės arba pridedamame informaciniame lapelyje, sąrašą, pateiktą Direktyvos 2009/48/EB II priedo III dalies 11 punkto trečioje pastraipoje.

                     (7)

                     2019 m. rugsėjo 13 d. Žaislų saugos ekspertų grupė patvirtino Cheminių medžiagų pogrupio išvadas;

                     (8)

                     2019 m. rugsėjo 13 d. posėdyje Žaislų saugos ekspertų grupė pažymėjo, kad Direktyvos 2009/48/EB II priedo III dalies 11 punkto trečios pastraipos lentelės 4 įrašas dėl citronelolio (CAS numeris 106–22–9) apima tik dviejų enantiomerinių formų citronelolio mišinį. Tačiau, ekspertų grupės nuomone, ženklinimo reikalavimai taip pat turėtų būti taikomi dviem atskiroms enantiomerų formoms, kurios 2012 m. birželio 26 ir 27 d. VSMK nuomonės 13–1 lentelėje nurodytos kaip CAS numeriai 1117–61–9 ir 7540–51–4;

                     (9)

                     atsižvelgiant į 2012 m. birželio 26 ir 27 d. VSMK nuomonę ir 2019 m. rugsėjo 13 d. Žaislų saugos ekspertų grupės rekomendaciją, 2012 m. birželio 26 ir 27 d. VSMK nuomonės 13–1 lentelėje išvardytoms alerginėms kvapiosioms medžiagoms, kai jų yra žaisluose, turėtų būti taikomi ženklinimo reikalavimai. Todėl kvapiosios medžiagos, kurioms dar netaikomi Direktyvoje 2009/48/EB nustatyti draudimai arba ženklinimo reikalavimai, turėtų būti įtrauktos į tos direktyvos II priedo III dalies 11 punkto trečios pastraipos lentelę;

                     (10)

                     todėl Direktyva 2009/48/EB turėtų būti atitinkamai iš dalies pakeista.

                     (11)

                     šioje direktyvoje numatytos priemonės atitinka pagal Direktyvos 2009/48/EB 47 straipsnio 1 dalį įsteigto komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 2009/48/EB II priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip iki 2022 m. liepos 4 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. liepos 5 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2020 m. gruodžio 11 d.

                  Komisijos vardu

                  Pirmininkė

               Ursula VON DER LEYEN

            (1)  OL L 170, 2009 6 30, p. 1.

            (2)  SCCS opinion on fragrance allergens in cosmetic products, 2012 m. birželio 26–27 d. (SCCS/1459/11).http://ec.europa.eu/health/scientific_committees/consumer_safety/docs/sccs_o_102.pdf

            (3)  Ministry of Environment and Food of Denmark - Environmental Protection Agency. Survey of allergenic substances in products targeted children – toys and cosmetic products. Survey of Chemical Substances in Consumer Products No. 148, 2016.
         https://www2.mst.dk/Udgiv/publications/2016/08/978-87-93529-00-7.pdf

            (4)  2019 m. rugsėjo 13 d. Žaislų saugos ekspertų grupės posėdžio protokolas.https://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  Žaislų saugos ekspertų grupės Cheminių medžiagų pogrupio 2018 m. gegužės 3 d. posėdžio protokolas.https://ec.europa.eu/transparency/regexpert/index.cfm?do=groupDetail.groupMeetingDoc&docid=19025.

            PRIEDAS
            II priedo III dalies 11 punkto trečios pastraipos lentelė iš dalies keičiama taip:

                        1)

                        4 įrašas pakeičiamas taip:

                                    Nr.

                                    Alerginės kvapiosios medžiagos pavadinimas

                                    CAS numeris

                                    „4)

                                    Citronelolis

                                    106–22–9; 1117–61–9; 7540–51–4“;

                        2)

                        įterpiami šie įrašai:

                                    Nr.

                                    Alerginės kvapiosios medžiagos pavadinimas

                                    CAS numeris

                                    „12)

                                    Acetilcedrenas

                                    32388–55–9

                                    13)

                                    Amilsalicilatas

                                    2050–08–0

                                    14)

                                    Trans-anetolis

                                    4180–23–8

                                    15)

                                    Benzaldehidas

                                    100–52–7

                                    16)

                                    Kamparas

                                    76–22–2; 464–49–3

                                    17)

                                    Karvonas

                                    99–49–0; 6485–40–1; 2244–16–8

                                    18)

                                    Beta-kariofilenas (oks.)

                                    87–44–5

                                    19)

                                    Rožinis ketonas-4 (Damascenonas)

                                    23696–85–7

                                    20)

                                    ALFA-damaskonas (TMCHB)

                                    43052–87–5; 23726–94–5

                                    21)

                                    Cis-beta-damaskonas

                                    23726–92–3

                                    22)

                                    Delta-damaskonas

                                    57378–68–4

                                    23)

                                    Dimetilbenzilkarbinilacetatas (DMBCA)

                                    151–05–3

                                    24)

                                    Heksadekanolaktonas

                                    109–29–5

                                    25)

                                    Heksametilindanopiranas

                                    1222–05–5

                                    26)

                                    (DL)-limonenas

                                    138–86–3

                                    27)

                                    Linalilacetatas

                                    115–95–7

                                    28)

                                    Mentolis

                                    1490–04–6; 89–78–1; 2216–51–5

                                    29)

                                    Metilsalicilatas

                                    119–36–8

                                    30)

                                    3-metil-5-(2,2,3-trimetil-3-ciklopenten-1-il)pent-4-en-2-olis

                                    67801–20–1

                                    31)

                                    ALFA-pinenas

                                    80–56–8

                                    32)

                                    Beta-pinenas

                                    127–91–3

                                    33)

                                    Propilidenftalidas

                                    17369–59–4

                                    34)

                                    Salicilo aldehidas

                                    90–02–8

                                    35)

                                    ALFA-santalolis

                                    115–71–9

                                    36)

                                    Beta-santalolis

                                    77–42–9

                                    37)

                                    Sklareolis

                                    515–03–7

                                    38)

                                    ALFA-terpineolis

                                    10482–56–1; 98–55–5

                                    39)

                                    Terpineolis (izomerų mišinys)

                                    8000–41–7

                                    40)

                                    Terpinolenas

                                    586–62–9

                                    41)

                                    Tetrametilacetiloktahidronaftalenai

                                    54464–57–2; 54464–59–4; 68155–66–8; 68155–67–9

                                    42)

                                    Trimetilbenzenpropanolis (majantolis)

                                    103694–68–4

                                    43)

                                    Vanilinas

                                    121–33–5

                                    44)

                                    Kvapiosios kanangos (Cananga odorata) ir ylang-ylang aliejus

                                    83863–30–3; 8006–81–3

                                    45)

                                    Atlasinio kedro (Cedrus atlantica) žievės aliejus

                                    92201–55–3; 8000–27–9

                                    46)

                                       Cinnamomum cassia lapų aliejus

                                    8007–80–5

                                    47)

                                       Cinnamomum zeylanicum žievės aliejus

                                    84649–98–9

                                    48)

                                    Karčiavaisių citrinmedžių (Citrus aurantium amara) žiedų aliejus

                                    8016–38–4

                                    49)

                                    Karčiavaisių citrinmedžių (Citrus aurantium amara) žievės aliejus

                                    72968–50–4

                                    50)

                                    Bergaminių citrinmedžių (Citrus bergamia) žievės išspaustas aliejus

                                    89957–91–5

                                    51)

                                    Tikrųjų citrinmedžių (Citrus limonum) žievės išspaustas aliejus

                                    84929–31–7

                                    52)

                                    Apelsininių citrinmedžių (Citrus sinensis (sin.: Aurantium dulcis) žievės išspaustas aliejus

                                    97766–30–8; 8028–48–6

                                    53)

                                    Citrinžolių (Cymbopogon citratus/schoenanthus) aliejai

                                    89998–14–1; 8007–02–01; 89998–16–3

                                    54)

                                    Eukalipto lapų aliejus

                                    92502–70–0; 8000–48–4

                                    55)

                                    Gvazdikėlių (Eugenia caryophyllus) lapų/žiedų aliejus

                                    8000–34–8

                                    56)

                                    Stambiažiedis/vaistinis jazminaitis (Jasminum grandiflorum/officinale)

                                    84776–64–7; 90045–94–6; 8022–96–6

                                    57)

                                    Virgininis kadagys (Juniperus virginiana)

                                    8000–27–9; 85085–41–2

                                    58)

                                    Lauramedžio (Laurus nobilis) vaisų aliejus

                                    8007–48–5

                                    59)

                                    Lauramedžio lapų aliejus

                                    8002–41–3

                                    60)

                                    Lauramedžio sėklų aliejus

                                    84603–73–6

                                    61)

                                    Levandina (Lavandula hybrida)

                                    91722–69–9

                                    62)

                                    Tikroji levanda (Lavandula officinalis)

                                    84776–65–8

                                    63)

                                    Pipirmėtės (Mentha piperita)

                                    8006–90–4; 84082–70–2

                                    64)

                                    Šaltmėtės (Mentha spicata)

                                    84696–51–5

                                    65)

                                    Narcizai

                                    Įvairūs, įskaitant 90064–25–8

                                    66)

                                    Burboniškos perlargonijos (Pelargonium graveolens)

                                    90082–51–2; 8000–46–2

                                    67)

                                    Kalninė pušis (Pinus mugo)

                                    90082–72–7

                                    68)

                                    Žemoji pušis (Pinus pumila)

                                    97676–05–6

                                    69)

                                    Tikrasis pačiulis (Pogostemon cablin)

                                    8014–09–3; 84238–39–1

                                    70)

                                    Rožių žiedų aliejus (Rosa spp.)

                                    Įvairūs, įskaitant 8007–01–0, 93334–48–6, 84696–47–9, 84604–12–6, 90106–38–0, 84604–13–7, 92347–25–6

                                    71)

                                    Sandalmedis (Santalum album)

                                    84787–70–2; 8006–87–9

                                    72)

                                    Terpentinas (aliejus)

                                    8006–64–2; 9005–90–7; 8052–14–0“.


title: Komisijos direktyva (ES) 2020/2089 2020 m. gruodžio 11 d. kuria dėl alerginių kvapiųjų medžiagų žaisluose draudimo iš dalies keičiamas Europos Parlamento ir Tarybos direktyvos 2009/48/EB II priedas (Tekstas svarbus EEE)

text:
2020 12 15

                  LT

                  Europos Sąjungos oficialusis leidinys

                  L 423/58

         KOMISIJOS DIREKTYVA (ES) 2020/2089
         2020 m. gruodžio 11 d.
         kuria dėl alerginių kvapiųjų medžiagų žaisluose draudimo iš dalies keičiamas Europos Parlamento ir Tarybos direktyvos 2009/48/EB II priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. birželio 18 d. Europos Parlamento ir Tarybos direktyvą 2009/48/EB dėl žaislų saugos (1), ypač į jos 46 straipsnio 1 dalies pirmos pastraipos b punktą,
         kadangi:

                     (1)

                     Direktyvoje 2009/48/EB nustatytas bendras 55 alerginių kvapiųjų medžiagų žaisluose draudimas, kaip nurodyta tos direktyvos II priedo III dalies 11 punkto pirmoje pastraipoje pateiktoje lentelėje, siekiant apsaugoti vaikus nuo alergijų, kurias gali sukelti šios kvapiosios medžiagos, naudojamos žaisluose;

                     (2)

                     Vartotojų saugos mokslinis komitetas (VSMK), kuris padeda Komisijai kaip nepriklausoma rizikos vertinimo įstaiga kosmetikos gaminių srityje, savo 2012 m. birželio 26 ir 27 d. nuomonėje (2) pažymi, kad kontaktinė alergija kvapiosioms medžiagoms yra įprasta, svarbi ir aktuali problema Europoje ir kad kvapiųjų medžiagų ekspozicija atsiranda naudojant kitas vartojimo prekes, pavyzdžiui, žaislus. VSMK taip pat pažymi, kad pastaraisiais metais pastebima tendencija į daugelio rūšių vartojimo gaminius, pvz., vaikų žaislus, įtraukti kvapiųjų cheminių medžiagų, kurios gali labai padidinti kvepalų ekspoziciją vartotojui per odą. VSMK priduria, kad vartotojas susiduria su kvapiosiomis medžiagomis, esančiomis įvairiuose kosmetikos gaminiuose, kitose vartojimo prekėse, vaistuose, taip pat profesinės ekspozicijos būdu, ir kad visos šios ekspozicijos yra svarbūs kontaktinės alergijos veiksniai, nes svarbus ne ekspozicijos šaltinis, o sukauptoji dozė ploto vienetui;

                     (3)

                     Danijos aplinkos apsaugos agentūros atliktas vaikams skirtuose gaminiuose esančių alerginių medžiagų tyrimas (3) rodo, kad žaisluose, pvz., modeliavimo klijuose, lipaluose, lėlėse, pliušiniuose meškiukuose ir guminėse juostose, yra alerginių kvapiųjų medžiagų;

                     (4)

                     Žaislų saugos ekspertų grupė pataria Komisijai rengiant teisės aktų pasiūlymus ir politikos iniciatyvas žaislų saugos srityje. Cheminių medžiagų žaisluose pogrupio (Cheminių medžiagų pogrupio) užduotis – konsultuoti dėl cheminių medžiagų, kurios gali būti naudojamos žaisluose;

                     (5)

                     2019 m. rugsėjo 13 d. posėdyje Žaislų saugos ekspertų grupė priminė (4), kad alerginė medžiaga, esanti kosmetikos gaminiuose ar žaisluose, visada yra alerginė. Ši vadinamoji savoji medžiagos savybė nepriklauso nuo medžiagos naudojimo, todėl ji egzistuoja nepriklausomai nuo to, ar alerginė medžiaga naudojama kosmetikos gaminiuose, ar žaisluose. Todėl ekspertų grupė laikėsi nuomonės, kad kosmetikos gaminiuose esanti ir riziką kelianti alerginė medžiaga gali ją kelti ir būdama žaisluose. Todėl ji pabrėžė, kad reglamentuojant alergines kvapiąsias medžiagas žaisluose svarbu visapusiškai atsižvelgti į VSMK ir prieš jį buvusio komiteto nuomones dėl alerginių kvapiųjų medžiagų kosmetikos gaminiuose;

                     (6)

                     Direktyva 2009/48/EB Komisijai leidžiama uždrausti arba reikalauti ženklinti alergines kvapiąsias medžiagas žaisluose. Priešingai nei Europos Parlamento ir Tarybos reglamento (EB) Nr. 1223/2009 (5), kuriuo reglamentuojami kosmetikos gaminiai, atveju, ja Komisijai neleidžiama nustatyti didžiausių alerginių kvapiųjų medžiagų kiekių;

                     (7)

                     2012 m. birželio 26 d. ir 27 d. nuomonėje VSMK padarė išvadą, kad kosmetikos gaminiai, kurių sudėtyje yra atranolio arba chloratranolio, yra nesaugūs. Todėl VSMK patvirtino 2004 m. gruodžio 7 d. Vartotojų produktų mokslinio komiteto (VPMK) nuomonę (6), kad atranolio ir chloratranolio neturėtų būti vartojimo prekėse. Todėl Cheminių medžiagų pogrupis 2018 m. gegužės 3 d. posėdyje rekomendavo (7) uždrausti naudoti atranolį ir chloratranolį žaisluose, juos įtraukiant į Direktyvos 2009/48/EB II priedo III dalies 11 punkto pirmos pastraipos lentelę;

                     (8)

                     1999 m. gruodžio mėn. nuomonėje (8) Kosmetikos gaminių ir vartotojams skirtų ne maisto produktų mokslinis komitetas (SCCNFP), kuris buvo VSMK pirmtakas, metilheptino karbonatą įtraukė į kvapiųjų cheminių medžiagų, apie kurias rečiau pranešama kaip apie kontaktinius alergenus, sąrašą. Remiantis ta nuomone, metilheptino karbonatas buvo priskirtas prie alerginių kvapiųjų medžiagų, kurios pagal Direktyvos 2009/48/EB II priedo III dalies 11 punkto trečią pastraipą turi būti nurodytos ant žaislo, prie žaislo tvirtinamoje etiketėje, ant pakuotės arba pridedamame informaciniame lapelyje. 2001 m. rugsėjo 25 d. nuomonėje (9) SCCNFP rekomendavo, kad metilheptino karbonato koncentracija gatavuose kosmetikos gaminiuose neturėtų viršyti 0,01 %;

                     (9)

                     atsižvelgdama į tai, kas išdėstyta pirmiau, ypač į VSMK nuomonę, kurioje daroma išvada, kad kosmetikos gaminiai, kurių sudėtyje yra atranolio arba chloratranolio, yra nesaugūs, VPMK nuomonę, kad atranolio ir chloratranolio neturėtų būti vartojimo prekėse, ir SCCNFP nuomonę, kad metilheptino karbonato kosmetikos gaminiuose neturėtų būti daugiau kaip 0,01 %, Žaislų saugos ekspertų grupė 2019 m. rugsėjo 13 d. posėdyje rekomendavo uždrausti naudoti atranolį, chloratranolį ir metilheptino karbonatą žaisluose;

                     (10)

                     atsižvelgiant į VSMK, VPMK ir SCCNFP nuomones ir Žaislų saugos ekspertų grupės rekomendaciją, atranolio, chloratranolio ir metilheptino karbonato naudojimas žaisluose turėtų būti uždraustas;

                     (11)

                     todėl Direktyva 2009/48/EB turėtų būti atitinkamai iš dalies pakeista;

                     (12)

                     šioje direktyvoje numatytos priemonės atitinka pagal Direktyvos 2009/48/EB 47 straipsnio 1 dalį įsteigto komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 2009/48/EB II priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip iki 2022 m. liepos 4 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. liepos 5 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2020 m. gruodžio 11 d.

                  Komisijos vardu

                  Pirmininkė

               Ursula VON DER LEYEN

            (1)  OL L 170, 2009 6 30, p. 1.

            (2)  SCCS opinion on fragrance allergens in cosmetic products, 2012 m. birželio 26–27 d., (SCCS/1459/11). http://ec.europa.eu/health/scientific_committees/consumer_safety/docs/sccs_o_102.pdf

            (3)  Ministry of Environment and Food of Denmark - Environmental Protection Agency. Survey of allergenic substances in products targeted children – toys and cosmetic products. Survey of Chemical Substances in Consumer Products No. 148, 2016.
         https://www2.mst.dk/Udgiv/publications/2016/08/978-87-93529-00-7.pdf

            (4)  2019 m. rugsėjo 13 d. Žaislų saugos ekspertų grupės posėdžio protokolas.
         https://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  2009 m. lapkričio 30 d. Europos Parlamento ir Tarybos reglamentas (EB) Nr. 1223/2009 dėl kosmetikos gaminių (OL L 342, 2009 12 22, p. 59).

            (6)  SCCP opinion on on atranol and chloroatranol present in natural extracts (e.g. oak moss and tree moss extract), 2004 m. gruodžio 7 d. (SCCP/00847/04).
         https://ec.europa.eu/health/ph_risk/committees/04_sccp/docs/sccp_o_006.pdf

            (7)  2018 m. gegužės 3 d. Žaislų saugos ekspertų grupės Cheminių medžiagų pogrupio posėdžio protokolas.
         https://ec.europa.eu/transparency/regexpert/index.cfm?do=groupDetail.groupMeetingDoc&docid=19025

            (8)  Opinion concerning Fragrance Allergy in Consumers – A review of the problem. Analysis of the need for appropriate consumer information and identification of consumer allergens, 1999 m. gruodžio 8 d. (SCCNFP/0017/98 Final), 6b lentelė, p. 23.
         https://ec.europa.eu/health/ph_risk/committees/sccp/documents/out98_en.pdf

            (9)  Opinion concerning An initial List of Perfumery Materials which must not form Part of Cosmetic Products except subject to the Restrictions and Conditions laid down, 2001 m. rugsėjo 25 d.(SCCNFP/0392/00 final), p. 8.
         https://ec.europa.eu/health/ph_risk/committees/sccp/documents/out150_en.pdf

            PRIEDAS
            II priedo III dalies 11 punktas iš dalies keičiamas taip:

                        1)

                        Pirmos pastraipos lentelėje įrašomi tokie įrašai:

                                    Nr.

                                    Alerginės kvapiosios medžiagos pavadinimas

                                    CAS numeris

                                    „56)

                                    Atranol (2,6-dihidroksi-4-metilbenzaldehido)

                                    526-37-4

                                    57)

                                    Chloratranol (3-chlor-2,6-dihidroksi-4-metilbenzaldehido)

                                    57074-21-2

                                    58)

                                    Metilheptinkarbonato

                                    111-12-6“;

                        2)

                        trečios pastraipos lentelėje 10 įrašas išbraukiamas.


title: Komisijos įgyvendinimo direktyva (ES) 2021/415 2021 m. kovo 8 d. kuria, siekiant prie mokslo ir technikos žinių raidos pritaikyti tam tikrų sėklų ir piktžolių rūšių taksonomines grupes ir pavadinimus, iš dalies keičiamos Tarybos direktyvos 66/401/EEB ir 66/402/EEB (Tekstas svarbus EEE)

text:
2021 3 9

                  LT

                  Europos Sąjungos oficialusis leidinys

                  L 81/65

         KOMISIJOS ĮGYVENDINIMO DIREKTYVA (ES) 2021/415
         2021 m. kovo 8 d.
         kuria, siekiant prie mokslo ir technikos žinių raidos pritaikyti tam tikrų sėklų ir piktžolių rūšių taksonomines grupes ir pavadinimus, iš dalies keičiamos Tarybos direktyvos 66/401/EEB ir 66/402/EEB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 2 straipsnio 1 dalies A punkto a papunktį ir 21a straipsnį,
         atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 2 straipsnio 1 dalies A punktą ir 21a straipsnį,
         kadangi:

                     (1)

                     atsižvelgiant į mokslo žinių raidą, šiurkščiojo eraičino ir paprastojo varpučio botaniniai pavadinimai, taip pat kviečių, kietųjų kviečių, speltų, sorgų ir sudaninių sorgų botaniniai pavadinimai buvo persvarstyti pagal Tarptautinio dumblių, grybų ir augalų nomenklatūros kodekso taisykles;

                     (2)

                     šiurkščiojo eraičino botaninis pavadinimas buvo persvarstytas, nes pavadinimas Festuca trachyphylla (Hack.) Hack. teisėtai paskelbtas anksčiau nei Festuca trachyphylla (Hack.) Krajina. Elytrigia repens kaip paprastojo varpučio botaninis pavadinimas nebuvo teisėtai paskelbtas. Nustatytas teisėtas šios rūšies botaninis pavadinimas – Elymus repens;

                     (3)

                     taikant genomu ir filogeneze grindžiamus metodus Triticum rūšių taksonomijai, patvirtinta, kad kietieji kviečiai ir speltos, kurie anksčiau buvo laikomi atskiromis rūšimis, yra kitų rūšių porūšiai. Todėl ankstesnis kietųjų kviečių botaninis pavadinimas – Triticum durum Desf. – buvo persvarstytas ir naujas jų pavadinimas yra Triticum turgidum L. subsp. durum (Desf.) van Slageren. Speltų botaninis pavadinimas – Triticum spelta L. – buvo persvarstytas ir naujas pavadinimas yra Triticum aestivum L. subsp. spelta (L.) Thell. Speltoms tapus kviečių porūšiu, augalų grupė, anksčiau vadinta Triticum aestivum L., pagal Tarptautinio dumblių, grybų ir augalų nomenklatūros kodekso taisykles pervadinta į Triticum aestivum L. subsp. aestivum;

                     (4)

                     ankstesnis sudaninių sorgų botaninis pavadinimas – Sorghum sudanense (Piper) Stapf – nebuvo teisėtai paskelbtas; pagal Tarptautinio dumblių, grybų ir augalų nomenklatūros kodekso taisykles nustatytas teisėtas šios augalų grupės botaninis pavadinimas – Sorghum bicolor (L.) Moench subsp. drummondii (Steud.) de Wet ex Davidse. Kadangi sudaninių sorgų taksonominis rangas – sorgų porūšis, sorgų botaninis pavadinimas – Sorghum bicolor (L.) Moench – buvo persvarstytas pagal Tarptautinio dumblių, grybų ir augalų nomenklatūros kodekso taisykles ir dabar yra Sorghum bicolor (L.) Moench subsp. bicolor;

                     (5)

                     todėl, siekiant atsižvelgti į šiuos pakeitimus, Direktyvos 66/401/EEB ir 66/402/EEB turėtų būti iš dalies pakeistos;

                     (6)

                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 66/401/EEB pakeitimai
            Direktyva 66/401/EEB iš dalies keičiama taip:

                        1)

                        2 straipsnio 1 dalies A punkto a papunkčio šešioliktas apibrėžimas pakeičiamas taip:

                                    „Festuca trachyphylla (Hack.) Hack.

                                    šiurkštusis eraičinas“

                        2)

                        II priedas iš dalies keičiamas pagal šios direktyvos priedo A dalį.

            2 straipsnis
            Direktyvos 66/402/EEB pakeitimai
            Direktyva 66/402/EEB iš dalies keičiama taip:

                        1)

                        2 straipsnio 1 dalies A punktas iš dalies keičiamas taip:

                                    a)

                                    aštuntas apibrėžimas pakeičiamas taip:

                                                „Sorghum bicolor (L.) Moench subsp. bicolor

                                                Sorgas“

                                    b)

                                    devintas apibrėžimas pakeičiamas taip:

                                                „Sorghum bicolor (L.) Moench subsp. drummondii (Steud.) de Wet ex Davidse

                                                Sudaninis sorgas“

                                    c)

                                    vienuoliktas apibrėžimas pakeičiamas taip:

                                                „Triticum aestivum L. subsp. aestivum

                                                Kvietys“

                                    d)

                                    dvyliktas apibrėžimas pakeičiamas taip:

                                                „Triticum turgidum L. subsp. durum (Desf.) van Slageren

                                                Kietasis kvietys“

                                    e)

                                    tryliktas apibrėžimas pakeičiamas taip:

                                                „Triticum aestivum L. subsp. spelta (L.) Thell.

                                                Spelta“

                                    f)

                                    penkioliktas apibrėžimas pakeičiamas taip:

                                                „Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                                Hibridai, gauti sukryžminus Sorghum bicolor (L.) Moench subsp. bicolor ir Sorghum bicolor (L.) Moench subsp. drummondii (Steud.) de Wet ex Davidse“

                        2)

                        I, II ir III priedai iš dalies keičiami pagal šios direktyvos priedo B dalį.

            3 straipsnis
            Perkėlimas į nacionalinę teisę

               1.   Valstybės narės ne vėliau kaip 2022 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. vasario 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            4 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            5 straipsnis
            Adresatai
            Ši direktyva skirta valstybėms narėms.

            Priimta Briuselyje 2021 m. kovo 8 d.

                  Komisijos vardu

                  Pirmininkė

               Ursula VON DER LEYEN

            (1)  OL 125, 1966 7 11, p. 2298.

            (2)  OL 125, 1966 7 11, p. 2309.

            PRIEDAS

               A dalis. Direktyvos 66/401/EEB II priedo pakeitimai

            I skirsnio 2 dalies A punkto lentelės 7 skilties antraštė ir II skirsnio 2 dalies A punkto lentelės 5 skilties antraštė pakeičiamos taip:

               „Elymus repens“.

               B dalis. Direktyvos 66/402/EEB I, II ir III priedų pakeitimai

                        1.

                        I priedas iš dalies keičiamas taip:

                                    a)

                                    2 dalyje lentelės išnaša (*) pakeičiama taip:

                                                „(*)

                                                Vietovėse, kuriose S. halepense arba S. bicolor subsp. drummondii atveju kyla tam tikrų kryžminio apdulkinimo problemų, taikomos šios nuostatos:

                                                            a)

                                                            auginant Sorghum bicolor subsp. bicolor elitinę sėklą arba jos hibridus, turi būti ne mažesnis kaip 800 m atstumas nuo tokių taršių žiedadulkių šaltinio;

                                                            b)

                                                            auginant Sorghum bicolor subsp. bicolor sertifikuotą sėklą arba jos hibridus, turi būti ne mažesnis kaip 400 m atstumas nuo tokių taršių žiedadulkių šaltinio.“;

                                    b)

                                    5 dalis pakeičiama taip:

                                                „5.

                                                Auginant Avena nuda, Avena sativa, Avena strigosa, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta ir savidulkių xTriticosecale hibridų sertifikuotą sėklą ir auginant Hordeum vulgare hibridų sertifikuotą sėklą, netaikant citoplazminio vyriškojo sterilumo (CVS) metodo:

                                                            a)

                                                            pasėliai atitinka šiuos standartus dėl atstumo nuo kaimynystėje esančių žiedadulkių šaltinių, kurio nesilaikant gali įvykti nepageidaujamas pašalinis apdulkinimas:

                                                                        —

                                                                        mažiausias moteriškojo komponento atstumas iki bet kurios kitos tos pačios rūšies veislės, išskyrus vyriškąjį komponentą – 25 m,

                                                                        —

                                                                        šio atstumo galima nesilaikyti, jei yra pakankamai apsisaugota nuo nepageidaujamo pašalinio apdulkinimo;

                                                            b)

                                                            pasėlių komponentų požymiai yra pakankamai tapatūs ir gryni.
                                                            Jei sėkla yra auginama naudojant chemines hibridizavimo medžiagas, pasėliai turi atitikti toliau nurodytus kitus standartus arba reikalavimus:

                                                                        i)

                                                                        mažiausias kiekvieno komponento veislės grynumas turi būti:

                                                                                —

                                                                                Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum ird Triticum aestivum subsp. spelta – 99,7 %,

                                                                                —

                                                                                savidulkių xTriticosecale – 99,0 %;

                                                                        ii)

                                                                        mažiausias hibridiškumas turi būti 95 %. Hibridiškumo procentinė dalis apskaičiuojama remiantis dabartiniais tarptautiniais metodais, jei jie yra. Kai hibridiškumas nustatomas prieš sertifikavimą tiriant sėklą, aprobuojant jo nustatyti nebūtina.“;

                                    c)

                                    7 dalies B punkto a papunktis pakeičiamas taip:

                                                „a)

                                                vienas Avena nuda, Avena sativa, Avena strigosa, Hordeum vulgare, Oryza sativa, Phalaris canariensis, xTriticosecale, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale pasėliams;“.

                        2.

                        II priedas iš dalies keičiamas taip:

                                    a)

                                    1 dalis iš dalies keičiama taip:

                                                i)

                                                A punktas pakeičiamas taip:

                                                            „A.

                                                                  Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta, išskyrus visus jų hibridus

                                                                        Kategorija

                                                                        Mažiausias veislės grynumas
                                                                        (%)

                                                                        Elitinė sėkla

                                                                        99,9

                                                                        Sertifikuota pirmosios reprodukcijos sėkla

                                                                        99,7

                                                                        Sertifikuota antrosios reprodukcijos sėkla

                                                                        99,0

                                                                  Mažiausias veislės grynumas paprastai ištiriamas atliekant aprobavimą pagal I priede išdėstytus reikalavimus.“;

                                                ii)

                                                C punktas pakeičiamas taip:

                                                            „C.

                                                                  Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta, ir savidulkių xTriticosecale hibridai

                                                            Sertifikuotos sėklos kategorijai priskiriamos sėklos mažiausias veislės grynumas turi būti 90 %.
                                                            Jei Hordeum vulgare auginamas taikant CVS, mažiausias veislės grynumas turi būti 85 %. Priemaišų, išskyrus veislės palaikytojo, dalis neturi viršyti 2 %.
                                                            Mažiausias veislės grynumas tikrinamas atliekant atitinkamos mėginių dalies oficialią antrinę kontrolę.“;

                                    b)

                                    2 dalies A punkto lentelės pirmos skilties trečios eilutės įrašas pakeičiamas taip:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta:“.

                        3.

                        III priedo lentelė iš dalies keičiama taip:

                                    i)

                                    pirmos skilties trečios eilutės įrašas pakeičiamas taip:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“;

                                    ii)

                                    pirmos skilties šeštos eilutės įrašas pakeičiamas taip:
                                    „Sorghum bicolor (L.) Moench subsp. bicolor“;

                                    iii)

                                    pirmos skilties septintos eilutės įrašas pakeičiamas taip:
                                    „Sorghum bicolor (L.) Moench subsp. drummondii (Steud.) de Wet ex Davidse“;

                                    iv)

                                    pirmos skilties aštuntos eilutės įrašas pakeičiamas taip:
                                    „Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse hibridai“.


title: Komisijos deleguotoji direktyva (ES) 2021/1716 2021 m. birželio 29 d. kuria dėl transporto priemonių kategorijų pavadinimų pakeitimų, padarytų iš dalies keičiant tipo patvirtinimo teisės aktus, iš dalies keičiama Europos Parlamento ir Tarybos direktyva 2014/47/ES (Tekstas svarbus EEE)

text:
2021 9 27

                  LT

                  Europos Sąjungos oficialusis leidinys

                  L 342/45

         KOMISIJOS DELEGUOTOJI DIREKTYVA (ES) 2021/1716
         2021 m. birželio 29 d.
         kuria dėl transporto priemonių kategorijų pavadinimų pakeitimų, padarytų iš dalies keičiant tipo patvirtinimo teisės aktus, iš dalies keičiama Europos Parlamento ir Tarybos direktyva 2014/47/ES
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 3 d. Europos Parlamento ir Tarybos direktyvą 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (1), ypač į jos 21 straipsnį,
         kadangi:

                     (1)

                     Direktyva 2014/47/ES taikoma jos 2 straipsnio 1 dalyje išvardytų kategorijų komercinėms transporto priemonėms, kurių projektinis greitis viršija 25 km/h. Tos kategorijos nustatytos remiantis Europos Parlamento ir Tarybos direktyvomis 2003/37/EB (2) ir 2007/46/EB (3);

                     (2)

                     direktyvos 2003/37/EB ir 2007/46/EB panaikintos atitinkamai Reglamentu (ES) Nr. 167/2013 (4) ir Europos Parlamento ir Tarybos reglamentu (ES) 2018/858 (5);

                     (3)

                     atsižvelgiant į tai, kad Reglamentu (ES) Nr. 167/2013 panaikinus Direktyvą 2003/37/EB pasikeitė transporto priemonių kategorijų pavadinimai, Direktyvos 2014/47/ES 2 straipsnio 1 punkte nurodytas transporto priemonių kategorijas, taip pat tos direktyvos IV priedo 6 punktą reikėtų atnaujinti;

                     (4)

                     todėl Direktyva 2014/47/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyva 2014/47/ES iš dalies keičiama taip:

                        1)

                        2 straipsnis iš dalies keičiamas taip:

                                    a)

                                    1 dalis iš dalies keičiama taip:

                                                i)

                                                įžanginė formuluotė pakeičiama taip:

                                                   „1.   Ši direktyva taikoma šių kategorijų transporto priemonėms, kurių projektinis greitis yra didesnis nei 25 km/h, apibrėžtoms Europos Parlamento ir Tarybos reglamente (ES) Nr. 167/2013 (*1) ir Europos Parlamento ir Tarybos reglamente (ES) 2018/858 (*2):

                                                   (*1)  2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1)."

                                                   (*2)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).“;"

                                                ii)

                                                d punktas pakeičiamas taip:

                                                            „d)

                                                            T1b, T2b, T3b, T4.1b, T4.2b ir T4.3b kategorijų transporto priemonėms, kurios daugiausia naudojamos viešuosiuose keliuose komerciniam krovinių vežimui ir kurių didžiausias projektinis greitis yra didesnis nei 40 km/h.“;

                        2)

                        IV priedo 6 punktas iš dalies keičiamas taip:

                                    a)

                                    g ir h papunkčiai pakeičiami taip:

                                                „g)

                                                T1b

                                                h)

                                                T2b“;

                                    b)

                                    pridedami i–m papunkčiai:

                                                „i)

                                                T3b

                                                j)

                                                T4.1b

                                                k)

                                                T4.2b

                                                l)

                                                T4.3b

                                                m)

                                                Kita transporto priemonių kategorija
                                                (prašom nurodyti)“.

            2 straipsnis
            Perkėlimas į nacionalinę teisę

               1.   Valstybės narės ne vėliau kaip iki 2022 m. rugsėjo 27 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Jos imasi priemonių, būtinų, kad 1 straipsnio būtų laikomasi nuo 2022 m. rugsėjo 27 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Adresatai
            Ši direktyva skirta valstybėms narėms.

            Priimta Briuselyje 2021 m. birželio 29 d.

                  Komisijos vardu

                  Pirmininkė

               Ursula VON DER LEYEN

            (1)  OL L 127, 2014 4 29, p. 134.

            (2)  2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinanti Direktyvą 74/150/EEB (OL L 171, 2003 7 9, p. 1).

            (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1).

            (4)  2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1).

            (5)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).


title: Komisijos deleguotoji direktyva (ES) 2021/1717 2021 m. liepos 9 d. kuria dėl tam tikrų transporto priemonių kategorijų pavadinimų atnaujinimo ir pagalbos iškvietos sistemos „eCall“ įtraukimo į I ir III prieduose pateiktą tikrinimo pozicijų, metodų, apžiūros nepraėjimo priežasčių ir trūkumų vertinimo sąrašą iš dalies keičiama Europos Parlamento ir Tarybos direktyva 2014/45/ES (Tekstas svarbus EEE)

text:
2021 9 27

                  LT

                  Europos Sąjungos oficialusis leidinys

                  L 342/48

         KOMISIJOS DELEGUOTOJI DIREKTYVA (ES) 2021/1717
         2021 m. liepos 9 d.
         kuria dėl tam tikrų transporto priemonių kategorijų pavadinimų atnaujinimo ir pagalbos iškvietos sistemos „eCall“ įtraukimo į I ir III prieduose pateiktą tikrinimo pozicijų, metodų, apžiūros nepraėjimo priežasčių ir trūkumų vertinimo sąrašą iš dalies keičiama Europos Parlamento ir Tarybos direktyva 2014/45/ES
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 3 d. Europos Parlamento ir Tarybos direktyvą 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (1), ypač į jos 17 straipsnį,
         kadangi:

                     (1)

                     Direktyva 2014/45/ES taikoma jos 2 straipsnio 1 dalyje išvardytų kategorijų transporto priemonėms, kurių projektinis greitis viršija 25 km/h. Tos kategorijos nustatytos remiantis Europos Parlamento ir Tarybos direktyvomis 2002/24/EB (2), 2003/37/EB (3) ir 2007/46/EB (4);

                     (2)

                     direktyvos 2002/24/EB, 2003/37/EB ir 2007/46/EB panaikintos atitinkamai Europos Parlamento ir Tarybos reglamentais (ES) Nr. 168/2013 (5), (ES) Nr. 167/2013 (6) ir (ES) 2018/858 (7);

                     (3)

                     atsižvelgiant į transporto priemonių kategorijų pavadinimų pakeitimus, atsiradusius panaikinus direktyvas 2002/24/EB ir 2003/37/EB, reikėtų pritaikyti tam tikrus Direktyvoje 2014/45/ES nurodytus transporto priemonių kategorijų pavadinimus. Tie pakeitimai neturi įtakos tikrinimo apimčiai ir dažnumui;

                     (4)

                     Europos Parlamento ir Tarybos reglamentu (ES) 2015/758 (8) nustatytas įpareigojimas nuo 2018 m. kovo 31 d. tam tikrų naujų tipų transporto priemonėse stacionariai sumontuoti numeriu 112 grindžiamą „eCall“ iškvietos sistemą;

                     (5)

                     transporto priemonėje montuojama numeriu 112 grindžiamos „eCall“ iškvietos sistema, kaip skubios pagalbos sistema, turi būti didžiausio įmanomo patikimumo lygio. Turėtų būti užtikrintas būtinųjų duomenų rinkinio ir balso perdavimo tikslumas bei kokybė ir turėtų būti parengta vienoda apžiūros tvarka, siekiant užtikrinti transporto priemonėje montuojamos numeriu 112 grindžiamos „eCall“ iškvietos sistemos ilgaamžiškumą ir patvarumą. Todėl pagal Direktyvą 2014/45/ES turėtų būti reguliariai atliekama pagalbos iškvietos sistemos „eCall“ periodinė techninė apžiūra. Į tos direktyvos I priedo 3 lentelę reikėtų įtraukti naują su tokia apžiūra susijusį punktą;

                     (6)

                     todėl Direktyva 2014/45/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyva 2014/45/ES iš dalies keičiama taip:

                        1)

                        2 straipsnis iš dalies keičiamas taip:

                                    a)

                                    1 dalis iš dalies keičiama taip:

                                                i)

                                                įžanginė formuluotė pakeičiama taip:

                                                   „1.   Ši direktyva taikoma šių kategorijų transporto priemonėms, kurių projektinis greitis yra didesnis nei 25 km/h, nurodytoms Europos Parlamento ir Tarybos reglamentuose (ES) Nr. 167/2013 (*1), (ES) Nr. 168/2013 (*2) ir (ES) 2018/858 (*3):

                                                   (*1)  2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1)."

                                                   (*2)  2013 m. sausio 15 d. Europos Parlamento ir Tarybos reglamentas (ES) Nr. 168/2013 dėl dviračių ir triračių transporto priemonių bei keturračių patvirtinimo ir rinkos priežiūros (OL L 60, 2013 3 2, p. 52)."

                                                   (*3)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).“;"

                                                ii)

                                                šešta ir septinta įtraukos pakeičiamos taip:

                                                            „—

                                                            nuo 2022 m. sausio 1 d. dviratėms ar triratėms transporto priemonėms (L3e, L4e, L5e ir L7e kategorijų transporto priemonėms), kurių degimo variklio darbinis tūris didesnis kaip 125 cm3; T1b, T2b, T3b, T4.1b, T4.2b ir T4.3b kategorijų ratiniams traktoriams, kurie daugiausia naudojami viešuosiuose keliuose ir kurių didžiausias projektinis greitis yra didesnis kaip 40 km/h.“;

                                    b)

                                    2 dalies septinta įtrauka pakeičiama taip:

                                                „—

                                                L3e, L4e, L5e ir L7e kategorijų transporto priemonių, kurių degimo variklio darbinis tūris didesnis kaip 125 cm3, jeigu valstybė narė įgyvendino veiksmingas alternatyvias eismo saugos priemones dviratėms ar triratėms transporto priemonėms, visų pirma atsižvelgiant į atitinkamą eismo saugos statistiką per pastaruosius penkerius metus. Valstybės narės apie tokias išimtis praneša Komisijai.“;

                        2)

                        5 straipsnis iš dalies keičiamas taip:

                                    a)

                                    1 dalies c punktas pakeičiamas taip:

                                                „c)

                                                T1b, T2b, T3b, T4.1b, T4.2b ir T4.3b kategorijų ratiniai traktoriai, naudojami daugiausia komerciniams pervežimams viešuosiuose keliuose – po ketverių metų nuo tada, kai transporto priemonė pirmą kartą užregistruota, o vėliau kas dvejus metus.“;

                                    b)

                                    2 dalis pakeičiama taip:

                                       „2.   Valstybės narės nustato atitinkamus intervalus, per kuriuos turi būti atliekama L3e, L4e, L5e ir L7e kategorijų transporto priemonių, kurių degimo variklio darbinis tūris didesnis kaip 125 cm3, techninė apžiūra.“;

                        3)

                        I ir III priedai iš dalies keičiami pagal šios direktyvos priedo nuostatas.

            2 straipsnis
            Perkėlimas į nacionalinę teisę

               1.   Valstybės narės ne vėliau kaip iki 2022 m. rugsėjo 27 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Jos imasi priemonių, būtinų, kad šios direktyvos 1 straipsnio ir priedo 2 punkto būtų laikomasi nuo 2022 m. rugsėjo 27 d.
               Jos imasi priemonių, būtinų, kad šios direktyvos priedo 1 punkto būtų laikomasi ne vėliau kaip nuo 2023 m. gegužės 20 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Įsigaliojimas
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Adresatai
            Ši direktyva skirta valstybėms narėms.

            Priimta Briuselyje 2021 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  2009 m. gegužės 6 d. Europos Parlamento ir Tarybos direktyva 2009/40/EB dėl motorinių transporto priemonių ir jų priekabų techninės apžiūros (OL L 141, 2009 6 6, p. 12).

            (2)  2002 m. kovo 18 d. Europos Parlamento ir Tarybos direktyva 2002/24/EB dėl dviračių ir triračių motorinių transporto priemonių tipo patvirtinimo, panaikinanti Tarybos direktyvą 92/61/EEB (OL L 124, 2002 5 9, p. 1).

            (3)  2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinanti Direktyvą 74/150/EEB (OL L 171, 2003 7 9, p. 1).

            (4)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1).

            (5)  2013 m. sausio 15 d. Europos Parlamento ir Tarybos reglamentas (ES) Nr. 168/2013 dėl dviračių ir triračių transporto priemonių bei keturračių patvirtinimo ir rinkos priežiūros (OL L 60, 2013 3 2, p. 52).

            (6)  2013 m. vasario 5 d. Europos Parlamento ir Tarybos reglamentas (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL L 60, 2013 3 2, p. 1).

            (7)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).

            (8)  2015 m. balandžio 29 d. Europos Parlamento ir Tarybos reglamentas (ES) 2015/758 dėl tipo patvirtinimo reikalavimų transporto priemonėse montuojamos numeriu 112 grindžiamos „eCall“ iškvietos sistemos įdiegimo atžvilgiu, kuriuo iš dalies keičiama Direktyva 2007/46/EB (OL L 123, 2015 5 19, p. 77).

            PRIEDAS
            I ir III priedai iš dalies keičiami taip:

                        1)

                        I priedo 3 punkto 7 skirsnis papildomas šiuo punktu:

                                       Pozicija

                                       Metodas

                                       Apžiūros nepraėjimo priežastys

                                       Trūkumų vertinimas

                                       Nedideli

                                       Dideli

                                       Pavojingi

                                                „7.13.

                                                Pagalbos iškvietos sistema „eCall“ (jei įrengta, laikantis ES tipo patvirtinimo teisės aktų)

                                                7.13.1.

                                                Įdiegimas ir konfigūracija acija

                                    Vizuali apžiūra ir, jei tai įmanoma atsižvelgiant į transporto priemonės technines charakteristikas ir turima reikiamų duomenų, patikrinimas naudojant elektroninę sąsają.

                                                a)

                                                Trūksta sistemos arba kurio nors komponento.

                                    X

                                                b)

                                                Netinkama programinės įrangos versija.

                                    X

                                                c)

                                                Netinkamas sistemos kodavimas.

                                    X

                                                7.13.2.

                                                Būklė

                                    Vizuali apžiūra ir, jei tai įmanoma atsižvelgiant į transporto priemonės technines charakteristikas ir turima reikiamų duomenų, patikrinimas naudojant elektroninę sąsają.

                                                a)

                                                Sistema arba komponentai pažeisti.

                                    X

                                                b)

                                                Pagalbos iškvietos sistemos „eCall“ gedimų indikatoriaus lemputė rodo sistemos gedimą.

                                    X

                                                c)

                                                Pagalbos iškvietos sistemos „eCall“ elektroninio valdymo bloko gedimas.

                                    X

                                                d)

                                                Judriojo ryšio tinklo ryšio prietaiso gedimas.

                                    X

                                                e)

                                                GPS signalo triktis.

                                    X

                                                f)

                                                Garsiniai komponentai neprijungti.

                                    X

                                                g)

                                                Neprijungtas arba nepakankamai įkrautas energijos šaltinis.

                                    X

                                                h)

                                                Sistema rodo gedimą per transporto priemonės elektroninę sąsają.

                                    X

                                                7.13.3.

                                                Veikimas

                                    Vizuali apžiūra ir, jei tai įmanoma atsižvelgiant į transporto priemonės technines charakteristikas ir turima reikiamų duomenų, patikrinimas naudojant elektroninę sąsają.

                                                a)

                                                Netinkamas būtinųjų duomenų rinkinys (MSD).

                                    X

                                                b)

                                                Netinkamas garsinių komponentų veikimas.

                                    X“

                        2)

                        III priedo I lentelės 4 punktas iš dalies keičiamas taip:

                                    a)

                                    pavadinimas pakeičiamas taip:
                                    „Specialios transporto priemonės, pagamintos modifikuojant N kategorijos transporto priemonę, T1b, T2b, T3b, T4.1b, T4.2b ir T4.3b“;

                                    b)

                                    T5 transporto priemonių nuorodos pakeičiamos šių kategorijų nuorodomis:
                                    „T1b, T2b, T3b, T4.1b, T4.2b ir T4.3b (P) ir T1b, T2b, T3b, T4.1b, T4.2b ir T4.3b (D)“.